CELEX: 32005R2116
Language: bg
Date: 2005-12-20 00:00:00
Title: Регламент (ЕО) № 2116/2005 на Съвета от 20 декември 2005 година за изменение на Регламент (ЕО) № 1480/2003 относно налагане на окончателно изравнително мито и събиране на окончателното временно мито, наложено за внос на някои електронни микросхеми, известни като динамични памети DRAM (динамична памет със случаен достъп) с произход от Република Корея

Важна правна забележка

|

32005R2116

Официален вестник n° L 340 , 23/12/2005 стр. 0007 - 0016

		Регламент (ЕО) № 2116/2005 на Съветаот 20 декември 2005 годиназа изменение на Регламент (ЕО) № 1480/2003 относно налагане на окончателно изравнително мито и събиране на окончателното временно мито, наложено за внос на някои електронни микросхеми, известни като динамични памети DRAM (динамична памет със случаен достъп) с произход от Република КореяСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност [1] (базовия регламент), и по-специално член 24, параграф 3 от него,като взе предвид предложението, представено от Комисията след съгласуване с Консултативния комитет,като има предвид, че:А. ПРОЦЕДУРА1. Съществуващи мерки(1) С Регламент (ЕО) № 1480/2003 [2] (първоначалния регламент) Съветът наложи окончателно изравнително мито от 34,8 % (изравнително мито) за внос на някои електронни микросхеми, известни като динамични памети DRAM, които са с произход Република Корея и са произведени от всички компании, с изключение на Samsung Electronics Co., Ltd (Samsung), за които бе установена митническа ставка 0 %.(2) Двама производители износители, намиращи се в Република Корея, сътрудничиха в изследването, довело до налагането на съществуващите мерки (първоначалното изследване) — Samsung и Hynix Semiconductor Inc. (акционерно дружество за полупроводници), което притежава производствен обект и в САЩ. Индустрията на Общността в първоначалното изследване се състоеше от двама производители, които отговаряха за основната част от общото производство на Общността на динамични памети — Infineon Technologies AG — акционерно дружество в Мюнхен, Германия, и Micron Europe Ltd, Crowthorne, Обединено кралство.2. Основания за сегашното изследване(3) В контекста на мониторинга на мерки за търговска отбрана Комисията бе информирана, че действащото изравнително мито за внос на динамични памети с произход Република Корея вероятно не е било налагано за някои видове внос на споменатите динамични памети.3. Откриване на изследването(4) На 22 март 2005 г. с известие (известието), публикувано в Официален вестник на Европейския съюз [3], Комисията обяви откриването на изследване с оглед да се определи в каква степен ще е необходимо да се приемат специални разпоредби в съгласие с член 24, параграф 3 от базовия регламент, за да се гарантира, че изравнителното мито се налага коректно за вноса на динамични памети с произход Република Корея.4. Заявления(5) Комисията информира официално органите на страната износител и всички страни, за които се знаеше, че за засегнати, относно откриването на настоящото изследване. Копия на съобщенията и на неповерителните документи, на основата на които бе публикувано съобщението, бяха изпратени на двамата производители износители в Република Корея, както и на вносители, потребители и на двамата производители в Общността, назовани в първоначалното изследване или известни по друг начин на Комисията. На заинтересуваните страни бе дадена възможност да обявят възгледите си в писмен вид и да поискат изслушване в рамките на срока, посочен в известието.(6) Заявления бяха получени от двамата производители износители от Република Корея и от двама производители и един потребител в Общността. Отчитайки наличието на цялата необходима информация и на необходимите данни, не бе сметнато за необходимо да се правят посещения за удостоверяване в помещенията на компаниите, направили споменатите изявления.Б. РАЗГЛЕЖДАН ПРОДУКТ(7) Продуктът, разглеждан в настоящото изследване, е същият, който бе предмет на първоначалното изследване, т.е. някои електронни микросхеми, известни като динамични памети (RAM) — от всякакви видове, плътности и вариации — независимо дали сглобени, в обработени пластини или чипове (шаблони), произведени с използване на вариации на технология за обработка на полупроводници на основата на метален окис (МОS), включително добавъчни видове МОS (СМОS), с всякакви плътности (включително бъдещи плътности) — независимо от скоростта на достъп, конфигурацията, пакета или рамката и т.н., с произход Република Корея. Разглежданият продукт включва също динамични памети DRAM, представени в модули памет (не изработени по поръчка) или (не изработени по поръчка) платки памет, или в някакъв друг вид агрегатна форма — при условие че основната им цел е да предоставят памет.(8) Засегнатият продукт може понастоящем да бъде класифициран под кодове по КН 85422111, 85422113, 85422115, 85422117, ex85422101, ex85422105, ex85489010, ex84733010 и ex84735010.В. РЕЗУЛТАТИ ОТ ИЗСЛЕДВАНЕТО(9) За да се определи в каква степен трябва да се приемат специални разпоредби, за да се гарантира това, че изравнителното мито е правилно наложено, изследването се концентрира върху следните елементи: 1. описанието на разглеждания продукт и неговото въвеждане в Комбинираната номенклатура (КН)/TARIC за ЕО, и 2. аномалиите, получени от анализа на търговските потоци на разглеждания продукт, внесен в Общността.1. Описание на разглеждания продукт и въвеждането му в номенклатура КН/TARIC за ЕО(10) Член 1, параграф 1 от първоначалния регламент установява, че засегнатият продукт — предмет на изравнителното мито, са някои електронни микросхеми, известни като динамични памети DRAM от всякакъв вид, с произход Република Корея. Засегнатият продукт е такъв независимо от плътността, скоростта на достъп, конфигурацията, пакета или рамката и т.н. Освен това се споменава и производственият процес (вариации на полупроводници на основата на метален окис — технология на процеси МОS, включително добавъчни видове МОS — СМОS).(11) От друга страна, в член 1, параграф 1 от първоначалния регламент се определят кодовете КН/TARIC за ЕО, под които засегнатият продукт може да се класифицира. Предмет на тези кодове КН/TARIC за ЕО са следните видове динамична памет: пластини, чипове (шаблони), памети (с монтирани чипове, т.е. с техните изводи или проводници — независимо дали поставени в керамичен, метален, пластмасов или друг материал, наречен по-долу "монтирани динамични памети", и известни комерсиално като компоненти динамична памет) и модули динамична памет, платки памет и някакъв друг вид агрегатна форма (наречени по-долу мултикомбинационни форми на динамични памети).(12) Що се отнася до монтираните динамични памети, този вид динамична памет се получава от така наречения "специализиран процес", т.е. чипове, които са били подложени на сглобяване (свързване на клетката памет върху чипа с жица към съединителите от външната страна на капсулата), на тестване (да се провери дали капсулованите чипове функционират) и на процес на маркиране.(13) От друга страна, видовете засегнати продукти, споменати изрично в член 1, параграф 1 от първоначалния регламент, са пластини, чипове (шаблони), сглобени динамични памети (което означава монтирани динамични памети и мултикомбинационни форми на динамични памети), както и динамични памети, представени в модули памет (не изработени по поръчка) или (не изработени по поръчка) платки памет, или в някакъв друг вид агрегатна форма (наречени по-долу чипове динамична памет и/или монтирани динамични памети, включени в мултикомбинационни форми на динамични памети).(14) Горните елементи показват, че описанието на засегнатия продукт и кодовете КН/TARIC за ЕО не са напълно съгласувани. От една страна, монтираните динамични памети, въпреки че недвусмислено попадат под дефиницията на засегнатия продукт — което включва всички видове динамични памети — и конкретно споменати в описанието на кодовете КН/TARIC за ЕО, указани в член 1, параграф 1 от първоначалния регламент, бяха цитирани в описанието на засегнатия продукт с неопределената формулировка "сглобени", която се отнася и за мултикомбинационни форми на динамични памети. От друга страна, чиповете динамична памет и/или монтираните динамични памети, включени в мултикомбинационни форми на динамични памети), въпреки че са споменати изрично в описанието на засегнатия продукт, не бяха споменати конкретно в описанието на някой от кодовете КН/TARIC за ЕО, указани в член 1, параграф 1 от първоначалния регламент. И наистина, последните или споменават конкретно динамични памети в мултикомбинационни форми на динамични памети, или чипове и монтирани динамични памети, внесени като такива, и като последица от това, изравнително мито не е налагано досега за този вид динамични памети.(15) Що се отнася до монтираните динамични памети, те се различават както от чиповете динамична памет, така и от мултикомбинационните форми на динамични памети. Следователно, за по-голямо единство и законова сигурност, изглежда подходящо в описанието на продукта да се включи изрична препратка за това.(16) Що се отнася до чиповете динамична памет и/или монтираните динамични памети, включени в мултикомбинационни форми на динамични памети фактът, че те не са конкретно споменати в никой от кодовете КН/TARIC за ЕО, става съществен в ситуации, когато (неперсонализираните) мултикомбинационни форми на динамични памети не са с произход Република Корея и поради това не са предмет на изравнително мито при внос в Общността - независимо от факта, че включват чипове динамична памет и/или монтирани динамични памети с корейски произход.(17) Действително, в съгласие с постоянната практика в рамките на Европейския съюз да се използва преговарящата позиция на Европейската общност в Работната програма на Световната търговска организация за хармонизация като основа за тълкуване на член 24 на Митническия кодекс на Общността, непреференциалните правила за произход, приложими в Общността за мултикомбинационните форми на динамични памети, попадащи под кодове по КН ex84733010, ex84735010 и ex85489010 установяват, че страната на произход е последната страна на производство, в която увеличението на стойността, получено в резултат на изработка или преработка и ако е приложимо, включването на части с произход тази страна, представлява най-малко 45 % от цената франко завод на мултикомбинационната форма на динамични памети. В случай че това правило не бъде удовлетворено, за динамичните памети се приема, че са с произход страната, от която произлиза основната част от използваните материали [4].(18) Документите и доказателствата, представени през време на изследването, позволяват да се заключи, че мултикомбинационните форми на динамични памети с некорейски произход биха могли да включват чипове динамична памет и/или монтирани динамични памети с корейски произход. Трите вида доказателства позволяват да се направи горното заключение. Бе представено преди всичко доказателство prima facie (на пръв поглед), което показваше, че някои мултикомбинационни форми на динамични памети, декларирани като произлизащи от страни, които не са Република Корея, включваха монтирани динамични памети с произход Република Корея и бяха произведени от компании, подлежащи на облагане с изравнително мито. Второ, Задължителната информация за произход, издадена през 2003 г., засягаше мултикомбинационните форми на динамични памети, попадащи под кодове по КН ex85489010 (код TARIC за ЕО 85489010*10), които са произведени отчасти в Съединените американски щати и отчасти в Република Корея. И най-накрая бяха представени две статии от пресата, в които се цитираше фактът, че непреференциалните правила за произход, приложими в Общността, позволяват на корейски компании да изнасят за Общността чипове динамична памет или монтирани динамични памети, произведени от корейски компании, които са обект на изравнително мито, включвайки ги в модули динамична памет, декларирани с произход, който не е Република Корея.(19) В светлината на горното се смята, че са необходими специални разпоредби, за да се гарантира, че изравнително мито се налага на чипове динамична памет или на монтирани динамични памети, произведени от компании, които са обект на изравнително мито и са включени в (неперсонализираните) мултикомбинационни форми на динамични памети с произход, който не е Република Корея.(20) Една от страните, обект на изравнително мито, твърдеше, че след като чипове динамична памет или монтирани динамични памети бъдат включени в (неперсонализирани) мултикомбинационни форми на динамични памети, те не могат да се смятат вече за продукт, който е потенциално обект на изравнително мито. В това отношение се смята, че чипове динамична памет или монтирани динамични памети — след като бъдат включени в (неперсонализирани) мултикомбинационни форми на динамични памети, продължават да запазват своите свойства и функции. Фактът на включване в (неперсонализирани) мултикомбинационни форми на динамични памети не променя основните физически и технически характеристики. Освен това функцията, изпълнявана от (неперсонализираните) мултикомбинационни форми на динамични памети, която е предоставяне на памет, е точно същата, макар и в по-голям мащаб, както тази на чипове динамична памет или монтирани динамични памети, разглеждани индивидуално. По тази причина се прави заключението, че включването на чипове динамична памет или монтирани динамични памети в (неперсонализирани) мултикомбинационни форми на динамични памети не променя техния характер и не може да се смята за основание за тяхното изключване от прилагане на изравнително мито. По тези причини претенцията бе отхвърлена.(21) Същата страна и правителството на Република Корея твърдяха, че чипове динамична памет и монтирани динамични памети, представени в мултикомбинационни форми на динамични памети, не се цитират в член 1, параграф 1 от първоначалния регламент, тъй като не биха били предмет на първоначалното изследване. Така както бе вече споменато в съображение 13, в член 1, параграф 1 от първоначалния регламент се посочва ясно, че изравнително мито се налага и за чипове динамична памет и монтирани динамични памети, представени в мултикомбинационни форми на динамични памети. Що се отнася за претенцията, че монтираните динамични памети, представени в мултикомбинационни форми на динамични памети, не са били изследвани в първоначалното изследване, не бе дадено никакво доказателство, което да покаже, че това е наистина така. Напротив, отчитайки характера на получените субсидии, бяха взети под внимание всички продажби на изследваните компании, за да се оцени нивото на субсидиране в първоначалното изследване. По тези причини претенцията бе отхвърлена.2. Аномалии, получени от анализа на търговските потоци(22) В светлината на непреференциалните правила за произход, приложими в Общността по отношение на динамичните памети, бяха анализирани вносните потоци по отношение на две основни категории на засегнатия продукт: от една страна, пластини динамична памет, чипове и монтирани динамични памети, които произлизат от страната, в която се осъществява работата по разпространение [5], и от друга страна, мултикомбинационните форми на динамични памети с произход страната, която отговаря на критериите, указани в съображение 17. Анализът покрива периода от май 2003 г. до май 2005 г. и се основава на Статистиката за външна търговия на ниво код TARIC за ЕО.(23) По отношение на първата категория на засегнатия продукт на основата на информацията, представена от индустрията на Общността, бе установено, че работата по разпространението се осъществява понастоящем изключително в следните страни извън Общността (в намаляващ ред на производствения капацитет): Република Корея, Тайван, Съединени американски щати, Япония, Сингапур и Китайска народна република. По тази причина се оказва, че внос, деклариран като внос с произход страни, различни от горепосочените, е неправилно деклариран. Този факт изглежда особено очевиден за внос, деклариран като внос с произход Малайзия, Хонконг и, до известна степен, Китайската народна република, която има само ограничени възможности за разпространение. В допълнение към тези последни страни, в Статистиката за външна търговия се докладва и за внос на динамични памети.(24) Отчитайки факта, че приложимите непреференциални правила за произход са достатъчно ясни и че всяко погрешно указване за произход в митническата декларация може да се изследва от митническите власти в съответствие с приложимото законодателство, се смята, че най-подходящият начин за решаване на този проблем е да се информират редовно митническите власти в страните, в които се осъществява работата по разпространение, така че да се извършат подходящи проверки.(25) По отношение на втората категория на разглеждания продукт бе намерено, че тези продукти представляват огромната част от вноса в Общността (73 %) от всички видове динамични памети. По-специално внос, деклариран като такъв с произход Малайзия, представлява 78 % от всички видове, внесени от тази страна, 95 % за Хонконг и 93 % за Китайската народна република.(26) Както бе обяснено по-горе, не се осъществяват никакви или се осъществяват ограничени операции по разпространение в страните, споменати в съображение 25. В това отношение бе представено доказателство, което показваше, че максималната сума на стойността, която можеше да бъде добавена в тези страни, бе вероятно недостатъчна да отговори на стойността от 45 %, която се изисква от съществуващия правилник за произхода, и освен това бе дори още по-невероятно да съставлява основната част от общия производствен процес.(27) В светлината на горното се смята, че са необходими специални разпоредби, за да се гарантира, че произходът на мултикомбинационните форми на динамични памети е правилно деклариран и че митническите власти могат да изпълняват необходимите проверки.Г. ПРЕДЛОЖЕНИ СПЕЦИАЛНИ РАЗПОРЕДБИ(28) В светлината на горните данни бе направено заключението, че са необходими специални разпоредби по смисъла на:а) изясняване на описанието на засегнатия продукт;б) гарантиране на това, че произходът на мултикомбинационните форми на динамични памети е правилно деклариран и че митническите власти могат да изпълняват необходимите проверки;в) гарантиране на налагане на изравнително мито за внос на (неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея;г) гарантиране на налагане на изравнително мито при липса на информация или липса на сътрудничество от страна на деклариращия.(29) Специалната разпоредба, цитирана в буква а) от съображение 28, следва да се състои от едно ясно описание на засегнатия продукт, отделяйки различните форми динамични памети и споменавайки изрично монтираните динамични памети.(30) Специалните разпоредби, цитирани в букви б) и в) от съображение 28, следва да приемат формата на номер на препратка, който се посочва от деклариращия в клетка 44 от Единния административен документ в момента на митническо деклариране за освобождаване с цел свободно разпространение на внесените динамични памети. Този номер следва да отговаря на мултикомбинационната форма на динамична памет, който отчита: 1. нейната форма, 2. нейния произход ("Република Корея" или "Страни, различни от Република Корея"), 3. корейската компания ("Samsung" или "всички компании без Samsung"), ако е целесъобразно, замесени в производствения процес, и 4. ако се касае за (неперсонализираните) мултикомбинационни форми на динамични памети с произход страни, различни от Република Корея, и включват чипове динамична памет и/или монтирани динамични памети с произход Република Корея и са произведени от всякакви компании без Samsung — стойността, представена от чипове динамична памет и/или монтирани динамични памети, от общата стойност на (неперсонализирана) мултикомбинационна форма на динамична памет. Прилагат се следните референтни номера, отговарящи на долните описания на продукт/произход:№ | Описание на продукт/произход | Реф. № |1. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход страни, различни от Република Корея, или са с произход Република Корея и са произведени от Samsung | D010 |2. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват по-малко от 10 % от нетната цена франко граница на Общността на мултикомбинационната форма на динамична памет | D011 |3. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 10 % или повече, но по-малко от 20 % от нетната цена франко граница на Общността на мултикомбинационната форма на динамична памет | D012 |4. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 20 % или повече, но по-малко от 30 % от нетната цена франко граница на Общността на мултикомбинационната форма на динамична памет | D013 |5. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 30 % или повече, но по-малко от 40 % от нетната цена франко граница на Общността на мултикомбинационната форма на динамична памет | D014 |6. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 40 % или повече, но по-малко от 50 % от нетната цена франко граница на Общността на мултикомбинационната форма на динамична памет | D015 |7. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 50 % или повече от нетната цена франко граница на Общността на мултикомбинационната форма на динамична памет | D016 |(31) Описанието на продукта/произхода, попадащ под номер 1, следва да бъде придружено от всякакво допълнително подкрепящо доказателство. Действително, указването на референтен номер като такъв се смята за достатъчно за заостряне на вниманието на деклариращия относно необходимостта да провери внимателно произхода и местоположението на всички замесени производители. Освен това всеки допълнителен документ би наложил допълнително бреме върху деклариращия в случай на внос на динамични памети, в производството на които никоя компания — обект на изравнително мито, няма намеса.(32) Описанието на продукта/произхода, попадащ под номера 2 — 7, следва, напротив, да бъде придружено от изявление, издадено от последния производител на динамичната памет и представено от деклариращия заедно с единствения административен документ в момента на митническа декларация за освобождаване с цел свободно разпространение, в съответствие с текста, предвиден в приложението. Това изявление следва да споменава, inter alia, стойността на производствения процес, изпълнен от компаниите — обект на изравнително мито, от общата стойност на внесените динамични памети.(33) По отношение на ставката на изравнителното мито, приложима за мултикомбинационните форми на динамични памети, попадащи под номера 2 — 7, тя следва да се изчисли като съотношение спрямо стойността, представена от включения чип динамична памет и/или монтираната динамична памет с произход Република Корея, от общата стойност на мултикомбинационната форма на динамична памет. С оглед опростяване на митническата процедура и прилагането на подходящите митнически ставки, отговарящи на тази стойност, следва да се установят следните шест нива на митнически ставки, всяка от която отговаря на следните номера на описания на продукта/произхода:- № 2: прилага се митническа ставка 0 %;- № 3: прилага се митническа ставка 3,4 %;- № 4: прилага се митническа ставка 6,9 %;- № 5: прилага се митническа ставка 10,4 %;- № 6: прилага се митническа ставка 13,9 %;- № 7: прилага се митническа ставка 17,4 %.(34) Всяко ниво на митническа ставка, установено в съображение 33, отговаря на най-ниския процент (предвиден за съответния обхват на мултикомбинационни форми на динамични памети), прилаган за мултикомбинационните форми на динамични памети, попадащи под № 3, т.е. 3,4 %), за да се гарантира балансирано прилагане на разпоредбата и да се избегне всяко непропорционално бреме за икономическите оператори, които внасят и продават засегнатия продукт в Общността.(35) И най-накрая, по отношение на специалната разпоредба, цитирана в буква г) от съображение 28, се смята, че липсата както на референтен номер в клетка 44 от Единния административен документ, така както е предвидено в съображение 30, така и на изявление в случаите, споменати в съображение 32, следва да задейства прилагане на ставка 34,8 % на изравнително то мито, тъй като следва да се предположи — освен ако не е доказано обратното, — че мултикомбинационната форма на динамична памет е с произход Република Корея и е произведена от компании — обект на изравнително мито.(36) Освен това в случаите, споменати в съображение 32, ако някои от чиповете динамична памет и/или монтираните динамични памети, включени в мултикомбинационни форми на динамични памети, не са ясно маркирани и техните производители не могат да бъдат ясно идентифицирани от поисканото изложение, следва да се предположи — освен ако не бъде доказано обратното, — че тези чипове динамична памет и/или монтирани динамични памети са с произход Република Корея и са произведени от компании — обект на изравнително мито. Това следва да задейства прилагането на 34,8 % ставка на изравнително мито в онези случаи, в които, като последица от горното, мултикомбинационната форма на динамична памет е с произход Република Корея. Във всички други случаи приложимото изравнително мито следва да е ставката, предвидена в съображение 33, отговаряща на обхватите на стойностите, установени в съображение 30.(37) С оглед на специалната разпоредба и обстоятелствата, цитирани в съображения 35 и 36, бе намерено, че доставчиците на динамични памети имат договорни задължения спрямо своите клиенти да поддържат определени спецификации, дефинирани с промишлени стандарти, включително препратката към наименованието на компаниите, в които са осъществени разпространението и сглобяването. От това следва, че се смята, че информацията и доказателствата, които трябва да се предоставят, не налагат ненужно бреме върху деклариращия,ПРИЕ НАСТОЯЩИЯ РЕГЛАМЕНТ:Член 1Регламент(ЕО) № 1480/2003 на Съвета се изменя, както следва:1. Член 1, параграф 1 се заменя със следното:"1. Налага се окончателно изравнително мито за внос на някои електронни микросхеми, известни като динамични памети със случаен достъп (DRAM), произведени с използване на вариации на технология за обработка на полупроводници на основата на метален окис (МОS), включително добавъчни видове МОS (СМОS), от всякакви видове, плътности, вариации, скорост на достъп, конфигурация, пакет или рамка и т.н., с произход Република Корея.Динамичните памети, дефинирани в предшестващия параграф, приемат следните форми:- пластини динамична памет, попадащи под код по КН ex85422101 (код TARIC за ЕО 8542210110),- чипове (шаблони) пластини динамична памет, попадащи под код по КН ex85422105 (код TARIC за ЕО 8542210510),- монтирани динамични памети, попадащи под кодове по КН 85422111, 85422113, 85422115 и 85422117,- мултикомбинационни форми на динамични памети (модули памет, платки памет или други агрегатни форми), попадащи под кодове по КН ex84733010 (код TARIC за ЕО 8473301010), ex84735010 (код TARIC за ЕО 8473501010) и ex85489010 (код TARIC за ЕО 8548901010),- чипове и/или монтирани динамични памети, включени в (неперсонализирани) мултикомбинационни форми на динамични памети, при условие че (неперсонализираната) мултикомбинационна форма на динамичната памет е с произход страни, различни от Република Корея, попадащи под кодове по КН ex84733010 (код TARIC за ЕО 8473301010), ex84735010 (код TARIC за ЕО 8473501010) и ex85489010 (код TARIC за ЕО 8548901010)."2. Член 1, параграф 2 се заменя със следното:"2. Ставката на окончателното изравнително мито, прилагано към нетната цена франко граница на Общността, преди митническо облагане е, както следва:Корейски производители | Митническа ставка (%) | Допълнителен код TARIC за ЕО |Samsung Electronics Co., Ltd (Samsung) 24-и етаж Главна сграда на Samsung 250, 2-Ga, Taepyeong-Ro Jung-Gu, Сеул | 0 % | А437 |Hynix Semiconductor Inc. 891, Daechidong Kangnamgu, Сеул | 34,8 % | А693 |Всички други компании | 34,8 % | А999" |3. Член 1, параграф 3 получава нов номер — член 1, параграф 7.4. Добавя се нов член 1, параграф 3, както следва:"3. При представяне на митническите органи на държавата-членка на митническа декларация за освобождаване за свободно разпространение на мултикомбинационни форми на динамични памети деклариращият указва в клетка 44 на Единния административен документ ("SAD") референтния номер, отговарящ на описанията по-долу на продукт/произход, показани в следващата таблица. Ставката на окончателното изравнително мито, прилагано към нетната цена франко граница на Общността, преди митническо облагане е, както следва:№ | Описание на продукт/произход | Реф. № | Митническа ставка (%) |1. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход страни, различни от Република Корея, или са с произход Република Корея и са произведени от Samsung | D010 | 0 % |2. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват по-малко от 10 % от нетната цена франко граница на Общността на мултикомбинационната форма на динамична памет | D011 | 0 % |3. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung и които представляват 10 % или повече, но по-малко от 20 % от нетната цена франко граница на Общността на мултикомбинационната форма на динамична памет | D012 | 3,4 % |4. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung, и които представляват 20 % или повече, но по-малко от 30 % от нетната цена франко граница на Общността на мултикомбинационната форма на динамична памет | D013 | 6,9 % |5. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung, и които представляват 30 % или повече, но по-малко от 40 % от нетната цена франко граница на Общността на мултикомбинационната форма на динамична памет | D014 | 10,4 % |6. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung, и които представляват 40 % или повече, но по-малко от 50 % от нетната цена франко граница на Общността на мултикомбинационната форма на динамична памет | D015 | 13,9 % |7. | (Неперсонализирани) мултикомбинационни форми на динамични памети с произход страни, различни от Република Корея, които включват чипове динамична памет и/или монтирани динамични памети с произход Република Корея и са произведени от всякакви компании без Samsung, и които представляват 50 % или повече от нетната цена франко граница на Общността на мултикомбинационната форма на динамична памет | D016 | 17,4 %" |5. Добавя се нов член 1, параграф 4, както следва:"4. По отношение на параграф 3 индикацията в клетка 44 от Единния административен документ относно референтния номер, ако става въпрос за описание на продукт/произход, попадащ номер 1, се счита за достатъчно подкрепящо доказателство. За всички останали описания на продукт/произход деклариращият представя изявление, издадено от последния производител, удостоверяващо произхода, производителите и стойността на всички компоненти на мултикомбинационната форма на динамичната памет, съгласно изискванията, изложени в приложението. Това изявление се прави върху фирмена бланка на компанията и се валидира с печат на компанията."6. Добавя се нов член 1, параграф 5, както следва:"5. В случай че няма указание за референтен номер в Единния административен документ, така както е предвидено в параграф 3, или ако митническата декларация не е придружена от изявление в случаите, изисквани в параграф 4, за мултикомбинационната форма на динамична памет, освен ако не е доказано противното, се смята, че е с произход Република Корея и че е произведена от всякакви компании, с изключение на Samsung, и се прилага компенсационна митническа ставка 34,8 %.В случаите, когато някои от чиповете динамична памет и/или монтирани динамични памети, включени в мултикомбинационни форми на динамични памети, не са ясно маркирани и техните производители не могат да бъдат ясно идентифицирани от изявлението, изисквано в параграф 4, следва да се предположи, освен ако не е доказано обратното, че тези чипове динамична памет и/или монтирани динамични памети са с произход Република Корея и са произведени от компании — обект на изравнително мито. В тези случаи компенсационната митническа ставка, приложима за мултикомбинационните форми на динамични памети, се изчислява на основата на процента, представен с нетната цена франко граница на Общността за чиповете динамична памет и/или монтирани динамични памети с произход Република Корея, от нетната цена франко граница на Общността за мултикомбинационните форми на динамични памети, така както е установено в таблицата, съдържаща се в параграф 3, номера 2—7. Ако обаче стойността на гореспоменатите чипове динамична памет и/или монтирани динамични памети е такава, че да определи, че мултикомбинационните форми на динамични памети, в които са вградени, са с произход Корея, компенсационната митническа ставка от 34,8 % се прилага за мултикомбинационните форми на динамични памети."7. Добавя се нов член 1, параграф 6, както следва:"6. По смисъла на удостоверяване на данни от митническите органи на държавата-членка, член 28, параграфи 1, 3, 4 и 6 от Регламент (ЕО) № 2026/97 на Съвета се прилагат mutatis mutandis."Член 2Настоящият регламент влиза в сила на петнадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 декември 2005 година.За СъветаПредседателM. Beckett[1] ОВ L 288, 21.10.1997 г., стр. 1. Регламент, последно изменен с Регламент (ЕО) № 461/2004 (ОВ L 77, 13.3.2004 г., стр. 12).[2] ОВ L 212, 22.8.2003 г., стр. 1.[3] ОВ С 70, 22.3.2005 г., стр. 2.[4] Регламент (ЕИО) № 2913/92 на Съвета (ОВ L 302, 19.10.1992 г., стр. 1). Регламент, последно изменен с Регламент (ЕО) № 648/2005 на Европсйския парламент и на Съвета (ОВ L 117, 4.5.2005 г., стр. 13).[5] Приложение 11 към Регламент (ЕИО) № 2454/93 на Комисията (ОВ L 253, 11.10.1993 г., стр. 1).--------------------------------------------------ПРИЛОЖЕНИЕИзявление, придружаващо Единния административен документ и отнасящо се за внос на мултикомбинационните форми на динамични паметиЗабележка. Настоящата декларация се издава от последния производител на мултикомбинационните форми на динамични памети, върху фирмена бланка на компанията и се валидира с печат на компанията.1. Референтен номер: (номерът, предвиден в член 1, параграф 4)2. Имената на всички производители, участващи в производството на чипове динамична памет и/или монтирани динамични памети, включени в мултикомбинационни форми на динамични памети (запишете пълното наименование, адреса и изпълнения производствен процес)3. Номер и дата на търговската фактура:4. Обща информация:Мултикомбинационна форма на динамични памети | Цена на чиповете динамична памет и/или монтирани динамични памети с произход Република Корея, и включени в мултикомбинационните форми на динамични памети |Количество | Цена (обща нетна цена франко граница на Общността) | Произход | Цена като % от общата нетна цена франко граница на Общността за мултикомбинационната форма на динамична памет | Допълнителен код TARIC за ЕО на корейския производител |--------------------------------------------------